Active Vilnius arena

„Active Vilnius“ arena – Vilniaus krepšinio arena, esanti prie Twinsbet arenos. Skirta Vilniaus „Ryto“ treniruotėms ir rungtynėms LKL. Rungtyniauja ir Vilniaus „Perlo“ komanda. Yra rėmėjų ložė, vietos žurnalistams ir sostinės ekipos bei varžovų sirgaliams. Istorija Pastatyta per metus už ~8 mln. litų. 2014 m. atnaujinta, sėdimų vietų skaičius padidintas nuo 1700 iki 2500. Pavadinimai 2005–2018 m. rugpjūčio vadinosi „Lietuvos ryto“ vardu. Dėl pasikeitusių „Ryto“ klubo savininkų, arena, kaip ir komanda, pervadinta į „Ryto“ areną. Nuo 2019 m. rugsėjo 12 d. arenai suteiktas „Jeep“ vardas. Nuo 2024 m. spalio 22 d. arenai suteiktas „Active Vilnius“ vardas. Renginiai 2010 m. liepos 22 – rugpjūčio 1 d. vyko dalis Europos jaunių iki 18 m. krepšinio čempionato rungtynių. Organizuojami ir kiti sporto renginiai, anksčiau buvo filmuojama TV laida „Drąsūs. Stiprūs. Vikrūs“. Galerija Šaltiniai